**Priloga 7: VZOREC POGODBE**

**TURISTIČNO ZDRUŽENJE PORTOROŽ, g. i. z.**, Obala 16, 6320 Portorož, ki ga zastopa direktorica Patricija Gržinič (v nadaljnjem besedilu: **naročnik**)

ID za DDV: SI \_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_

in

\_\_\_\_\_\_\_\_\_\_\_\_\_\_\_\_\_\_\_\_\_**,** s sedežem v \_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljnjem besedilu: **izvajalec**)

ID za DDV: SI \_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_

številka transakcijskega računa:\_\_\_\_\_\_\_\_\_\_\_\_\_\_\_\_\_\_\_\_\_\_

skleneta naslednjo

**POGODBO**

**ZA »IZDELAVA STRATEGIJE RAZVOJA TURIZMA V OBČINI PIRAN DO LETA 2030«**

1. **UVODNE UGOTOVITVE**
2. člen

Pogodbeni stranki ugotavljata, da:

* je naročnik gospodarski subjekt, ki skrbi za razvoj turizma v Občini Piran;
* je naročnik zaradi potreb po**izdelavi Strategije razvoja turizma v Občini Piran do leta 2030**, izvedel postopek zbiranja ponudb za storitev. Kot najugodnejšega ponudnika je izbral \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* izvajalec izpolnjuje formalne delovne, kadrovske in tehnične pogoje, ima ustrezna pooblastila, profesionalne in tehnične zmožnosti, zanesljivost, izkušnje in ugled ter zaposlene oz. zunanje izvajalce za izvedbo storitev, ki so predmet te pogodbe.
1. **PREDMET POGODBE**
2. člen

Predmet pogodbe je**Izdelava Strategije razvoja turizma v Občini Piran do leta 2030**, ki zajema:

1. Analizo stanja in ključne ugotovitve tega stanja;
2. Analizo in opredelitev konkurenčnih prednosti občine Piran in primerjave s primerljivimi turističnimi kraji, destinacijami;
3. Identificiranje ključnih turističnih produktov in ključnih turističnih infrastrukturnih projektov;
4. Oblikovanje vizije in strateških ciljev na področju razvoja turizma v občini ter znamčenja (brandingu) občine Piran;
5. Izvedbo vsaj 4 delavnic z naročnikom, Občino Piran in drugimi deležniki na področju turizma in gospodarstva;
6. Akcijski načrt z opredelitvijo aktivnosti za realizacijo strategije;
7. Strategijo turizma ter ustrezne predstavitve strategije.

Izvajalec bo pogodbena dela izvajal skladno s povabilom k oddaji ponudbe z dne \_\_\_\_\_\_\_\_\_\_\_\_ in svojo ponudbo z dne \_\_\_\_\_\_\_\_\_\_\_\_\_\_\_\_\_\_\_\_\_\_\_, ki sta sestavni del pogodbe.

1. **CENA**
2. člen

Pogodbena cena je določena na osnovi ponudbe izvajalca z dne \_\_\_\_\_\_\_\_\_\_\_\_\_\_\_\_\_\_\_\_\_ in znaša:

\_\_\_\_\_\_\_\_\_\_\_\_\_\_\_\_\_\_\_\_ **EUR**

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

V ceni je upoštevan 22 % davek na dodano vrednost.

Cena je fiksna do zaključka izvajanja storitev.

1. **VSEBINA IN OBSEG DEL**
2. člen

Strategijo, ki je predmet te pogodbe, bo izvajalec izdelal skladno z določili veljavne zakonodaje v Republiki Sloveniji.

V pogodbeni ceni so zajeti:

* vsi materialni stroški izvajalca,
* stroški kopiranja šestih izvodov dokumentov,
* vse konzultacije z naročnikom v času priprave in predstavitve strategije,
* predaja vse dokumentacije naročniku,
* izvedba vseh ostalih potrebnih storitev, ki jih narekuje veljavna zakonodaja ali zakonodaja, veljavna v času izvedbe storitve, in ki niso eksplicitno navedene v povabilu k oddaji ponudbe ali pogodbi.

Morebitna dodatna dela, ki so potrebna za izvedbo storitev, ki so predmet pogodbe, bo izvajalec izvedel po predhodni ponudbi in v dogovoru z naročnikom. Pred izvedbo dodatnih del mora naročnik pisno potrditi izvedbo del.

1. **OBVEZNOSTI POGODBENIH STRANK**
2. člen

Naročnik se obvezuje:

* sodelovati z izvajalcem s ciljem, da se prevzete obveznosti izvršijo pravočasno in v obojestransko zadovoljstvo,
* dati na razpolago izvajalcu vso dokumentacijo in informacije, s katerimi razpolaga in so za izdelavo strategije potrebni,
* sodelovati v času izdelave strategije s pooblaščenim predstavnikom izvajalca,
* izpolnjevati finančne obveznosti skladno s pogodbo,
* spoštovati moralne avtorske pravice avtorja,
* pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti.

Izvajalec se obvezuje:

* prevzeto storitev izvršiti strokovno pravilno, vestno in kvalitetno, v skladu s predpisi in standardi,
* zagotoviti ustrezen kader, ki je sposoben kakovostno in pravočasno izdelati naročeno strategijo,
* izvršiti pogodbene storitve v korist naročnika,
* sodelovati z naročnikom v času izdelave strategije z upoštevanjem oz. podajanjem utemeljenih odgovorov na naročnikova opozorila in pripombe v času izdelave,
* na zahtevo naročnika proučiti in upoštevati posredovane predloge in/ali usmeritve,
* storiti vse, kar spada v obseg prevzetih obveznosti, da bi bili po tej pogodbi roki izpolnjeni,
* tolmačiti naročniku vse nejasnosti v obsegu pogodbenih storitev,
* sproti obveščati naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,
* izdelati korekcije strategije na podlagi zahtev naročnika,
* v fazi priprave strategije redno obveščati naročnika o poteku del in se udeleževati usklajevalnih sestankov pri naročniku po skupnem dogovoru,
* pridobiti soglasje naročnika za vsako predlagano spremembo strategije,
* na svoje stroške in v pogodbenem roku izvršiti dopolnitve in spremembe v prevzetem obsegu, če se ugotovi, da je dela pomanjkljivo opravil,
* varovati poslovno tajnost naročnika in njegovih partnerjev kot tudi tajnost vseh dokumentov in ostalih informacij in jih brez soglasja naročnika ne posredovati tretjim osebam.
1. **NAČIN PLAČILA**
2. člen

Izvajalec bo račune za opravljene storitve izdal po opravljeni storitvi in predhodni potrditvi s strani predstavnika naročnika.

Izvajalec bo račune izstavil kot sledi:

|  |  |
| --- | --- |
| **Storitev** | **Višina plačila** |
| Izdelava Analize stanja, opredelitev ključnih prednosti občine in primerjave s primerljivimi turističnimi kraji | 15 % pogodbene cene |
| Izvedba delavnic z deležniki | 10 % pogodbene cene |
| Izdelava in predstavitev osnutka strategije in akcijskega načrta | 20 % pogodbene cene |
| Izdelava končne strategije in akcijskega načrta | 50 % pogodbene cene |
| Predstavitev strategije naročniku, Občini Piran in Občinskemu svetu Občine Piran | 5 % pogodbene cene |
| **Skupaj** | **100 % pogodbene cene** |

Rok za plačilo posameznega računa je 30.-ti dan po prejemu računa.

1. **ROKI**
2. člen

Izvajalec se obvezuje pričeti z izvedbo storitev takoj po obojestranskem podpisu pogodbe. Posamezni roki za izvedbo storitev so naslednji:

* Izdelava Analize stanja, opredelitev ključnih prednosti občine in primerjave s primerljivimi turističnimi kraji: do 31. 12. 2024;
* Izvedba delavnic z deležniki: do 15. 3. 2025;
* Izdelava in predstavitev osnutka strategije in akcijskega načrta: do 30. 4. 2025;
* Izdelava končne strategije in akcijskega načrta: do 31. 7. 2025;
* Predstavitev strategije naročniku in Občinskemu svetu Občine Piran: do 31. 8. 2025.

Pogodbeni roki se lahko podaljšajo sporazumno z naročnikom.

1. **PREVZEM DOKUMENTACIJE**
2. člen

Šteje se, da je naročnik prevzel posamezno dokumentacijo takrat, ko je izvajalcu pisno potrdil (po navadni ali elektronski pošti), da je dokumentacija izdelana tako, kot je to dogovorjeno s pogodbo. Enako se šteje, da je naročnik prevzel posamezno dokumentacijo tudi v primeru, da v roku 15 delovnih dni od sprejema, izvajalcu ne sporoči pisnih pripomb.

1. **POGODBENA KAZEN**
2. člen

V primeru, da izvajalec po svoji krivdi zamuja z dokončanjem del, se zaveže plačati pogodbeno kazen v višini 0,5% celotne obračunske pogodbene vrednosti za vsak dan zamude, vendar ne več kot 10 % celotne pogodbene vrednosti.

Če izvajalec ne izvrši pogodbene obveze v dogovorjeni kvaliteti oziroma z napako v strategiji ter s tem povzroči škodo naročniku, mu naročnik celotno povzročeno škodo zaračuna.

Če pride do prekinitve pogodbenega dela na zahtevo naročnika, pripravi izvajalec poročilo o do tedaj opravljenem delu, ki ga potrdi naročnikov odgovorni predstavnik. Naročnik prizna izvajalcu do tedaj nastale stroške v zvezi z izvajanjem pogodbenih del, in sicer sorazmerno opravljenemu delu in pogodbenemu znesku.

1. člen

Če naročniku zaradi zamude izvajalca z izvedbo nastane škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni.

1. **GARANCIJA**
2. člen

Izvajalec se zavezuje naročniku izročiti finančno zavarovanje za dobro izvedbo pogodbenih obveznosti v obliki bianco menice z menično izjavo, v višini 10 % pogodbene vrednosti z vključenim DDV. Zavarovanje za dobro izvedbo pogodbenih obveznosti pokriva tudi pravočasnost izvedbe.

Veljavnost finančnega zavarovanja za dobro izvedbo pogodbenih obveznosti mora biti še dva meseca po preteku roka za dokončno izvedbo storitve. Če se med trajanjem izvedbe pogodbe spremenijo roki za izvedbo del, kvaliteta in količina, se mora temu ustrezno spremeniti tudi finančno zavarovanje oziroma podaljšati njegova veljavnost. Če poleg glavnega izvajalca sodelujejo v izvedbi javnega naročila tudi njegovi podizvajalci, mora glavni izvajalec za zavarovanje svoje obveznosti iz naslova plačila podizvajalcem izročiti naročniku finančno zavarovanje, ki vključuje tudi zavarovanje obveznosti iz plačila podizvajalcem.

Finančno zavarovanje za dobro izvedbo pogodbenih obveznosti mora izvajalec izročiti naročniku najkasneje v roku 10 dni po obojestranskem podpisu pogodbe. Pogodba se sklepa z odložnim pogojem in postane veljavna šele s predložitvijo finančnega zavarovanja za dobro izvedbo pogodbenih obveznosti.

1. **PREDSTAVNIKI POGODBENIH STRANK**
2. člen

Odgovorni predstavnik naročnika po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Odgovorna predstavnika pogodbenih strank sta pooblaščena, da ju zastopata v vseh vprašanjih po tej pogodbi. Morebitno zamenjavo odgovornih predstavnikov lahko pogodbeni stranki izvršita samo sporazumno in v pisni obliki.

1. **STROKOVNI KADER IZVAJALCA**
2. člen

Izvajalec bo za izvedbo storitev po tej pogodbi uporabil naslednje strokovnjake:

|  |  |  |
| --- | --- | --- |
| Št. | Ime in priimek | Vloga |
| 1. |  |  |
| 2. |  |  |
| 3. |  |  |

Izvajalec izrecno izjavlja, da so vsi navedeni strokovnjaki podali svoje soglasje za svoje sodelovanje pri izvedbi te pogodbe ter, da so seznanjeni s pogoji naročila iz te pogodbe. Zgoraj navedeni strokovnjaki bodo tudi dejansko izvajali dela po tej pogodbi, pri čemer za naročnika ni pomembno njihovo pogodbeno razmerje z izvajalcem.

Če bo prišlo pri izvajalcu do zamenjave ali dodajanja posameznega strokovnjaka, mora izvajalec o taki spremembi pravočasno predhodno pisno obvestiti naročnika. Obvestilo mora vsebovati obrazložitev za zamenjavo ali dodajanje ter enakovrstne podatke, kakor jih je izvajalec predložil v ponudbi za izvedbo naročila po tej pogodbi. Zamenjava mora biti strokovno enakovredna ali boljša v primerjavi z zamenjanim strokovnjakom.

Izvajalec ključnega strokovnjaka, ki ga je navedel v svoji ponudbi, ne sme zamenjati ali dodati, dokler naročnik take zamenjave izrecno predhodno ne potrdi.

1. **ODSTOP OD POGODBE**
2. člen

Naročnik lahko odstopi od te pogodbe brez odpovednega roka, če:

* izvajalec krši obveznosti in kršitve ne odpravi v 8 koledarskih dneh od prejema naročnikovega opomina;
* izvajalec zamuja z aktivnostmi več kot 30 dni in je očitno, da zaradi te zamude ni sposoben pravočasno izvesti storitev;
* ne izpolni svojih obveznosti ali izpolni svojo obveznost, ki pa je v bistvenih delih v nasprotju z zahtevami naročnika.

Če naročnik odstopi od pogodbe zaradi kateregakoli od zgoraj navedenih razlogov, lahko vnovči finančno zavarovanje za dobro izpolnitev pogodbenih obveznosti.

1. **POSLOVNA SKRIVNOST**
2. člen

Izvajalec se strinja, da brez pisnega soglasja naročnika ne bo podajal medijem ali osebam, ki so z mediji povezane, nikakršnih informacij o projektu. Določila tega člena veljajo tudi v primeru prenehanja veljavnosti te pogodbe in po zaključku in končnem prevzemu dokumentacije.

Naročnik se obvezuje varovati kot poslovno skrivnost tiste podatke in listine v postopku izvajanja te pogodbe, za katere veljavna zakonodaja to varstvo omogoča.

1. **VARSTVO PRED ZAHTEVKI TRETJIH OSEB**
2. člen

Izvajalec jamči, da njegova izvedba storitev po tej pogodbi ne krši intelektualnih ali drugih pravic tretjih oseb (vključno s patenti, licencami, poslovnimi skrivnostmi, avtorskimi pravicami, pravicami blagovne znamke, logotipov, industrijskega oblikovanja, ipd.). Izvajalec bo ščitil naročnika pred morebitnimi zahtevki, izgubami, obveznostmi, škodami ter stroški (vključno s stroški za odvetnike in pooblaščene strokovnjake), ki bi nastali zaradi zahtevkov tretjih po lastništvu ali drugih pravicah na dobavljenih izvajalčevih izdelkih, njihovih delih ali storitvah vključno s tožbami zaradi kršitev pravic intelektualne lastnine. Če izvajalec izgubi pravico do uporabe katerega koli dela svojega dobavljenega izdelka ali storitve, bo izvajalec na svoje stroške kupil za naročnika pravico za nadaljnjo uporabo izvajalčevega izdelka ali storitve ali zamenjal izdelek ali storitev s takim izdelkom ali storitvijo, ki ne bo sporna s stališča kršitev pravic intelektualne lastnine, ali spremenil izdelek ali storitev, tako, da ne bo sporno s stališča kršitev pravic intelektualne lastnine.

1. **LASTNIŠTVO IN AVTORSTVO IZDELANE DOKUMENTACIJE**
2. člen

Izdelana dokumentacija daje naročniku ali drugim upravičenim razpolagalcem, ki so ali bodo z naročnikom v pogodbenem razmerju, pravico do enkratne in namenske uporabe dokumentacije (strategije).

Vsa gradiva, ki jih izvajalec preda naročniku na podlagi te pogodbe, preidejo v last naročnika, pri čemer izvajalec ohrani vse moralne avtorske pravice. Avtorske pravice se zagotavljajo v skladu z Zakonom o avtorski in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13, 56/15, 63/16 – ZKUASP, 59/19 in 130/22, v nadaljevanju ZASP).

Po zaključku pogodbenega dela in izpolnitvi pogodbenih obveznosti vseh pogodbenih strank preidejo materialne avtorske pravice na naročnika, kar pomeni, da se s podpisom te pogodbe naročnik in izvajalec strinjata, da lahko naročnik digitalne in analogne podatke ustrezno uporabi.

S to pogodbo se izvajalec zavezuje, da na naročnika na vseh izvedenih pogodbenih delih prenaša materialne avtorske pravice iz 22. člena ZASP, in sicer: pravico reproduciranja, pravico javnega prikazovanja, pravico predelave, pravico distribuiranja in pravico dajanja na voljo javnosti z objavo na spletnih straneh, elektronskih in drugih medijih, brez časovne omejitve, brez teritorialne omejitve, pri čemer je prenos pravic ekskluziven. Navedene materialne avtorske pravice s to pogodbo izvajalec prenaša na naročnika neomejeno in jih lahko naročnik izvršuje in z njimi prosto razpolaga brez vnaprejšnjega soglasja izvajalca. Poleg tega izvajalec jamči, da materialnih avtorskih pravic ne bo prenesel na nikogar drugega.

Prenos pravic intelektualne lastnine in lastninske pravice v vsakem primeru ostane veljaven tudi v primeru prenehanja te pogodbe. V primeru prenehanja pogodbe je izvajalec dolžan naročniku predati vse izvirnike in kopije že izdelane dokumentacije (ne glede na nosilec), pri čemer dokumentacija ne sme biti zaščitena pred vpogledom ali prikrita. Naročnik se obvezuje spoštovati moralne avtorske pravice izvajalca.

1. **VARSTVO OSEBNIH PODATKOV**
2. člen

Izvajalec, njegovi delavci in podizvajalci morajo vse informacije o naročniku in drugih, ki so jih pridobili pri izvajanju te pogodbe, obravnavati kot časovno neomejeno brezpogojno zaupne. Naročnik mora na enak način obravnavati informacije o izvajalcu.

Objaviti je mogoče le tiste podatke, za katere veljavna zakonodaja to dovoljuje. Pridobljene podatke, do katerih pride v teku izvajanja pogodbe, mora izvajalec, njegovi delavci in podizvajalci varovati kot poslovno tajnost naročnika, kot tudi zaupnost vseh tehničnih podatkov, tehnoloških postopkov in drugih strokovnih informacij tudi po izteku te pogodbe.

Skladno z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) pogodbene stranke soglašajo, da osebnih podatkov, do katerih pridejo delavci naročnika in izvajalca v času izvajanja pogodbenih obveznosti, ne bodo uporabljali v nasprotju z določili te uredbe in drugo vsakokrat veljavno zakonodajo o varstvu osebnih podatkov. Osebni podatki ne bodo uporabljeni za noben drug namen, razen za namene, ki so določeni v tej pogodbi. To določilo velja vsaj pet let tudi v primeru predčasne prekinitve pogodbe, v primeru razveljavitve pogodbe in po izteku pogodbe. Pogodbene stranke bodo zagotavljale pogoje in ukrepe za zagotovitev varstva osebnih podatkov in preprečevale možne zlorabe, v smislu določil navedene uredbe in vsakokrat veljavnem zakonu o varstvu osebnih podatkov oz. predpisu, ki ga nadomešča.

1. **REŠEVANJE SPOROV**
2. člen

Pogodbeni stranki bosta morebitne spore iz te pogodbe skušali reševati sporazumno. Spore iz te pogodbe, ki jih ne bo mogoče rešiti sporazumno, bo reševalo stvarno pristojno sodišče v Kopru.

1. **KONČNE DOLOČBE**
2. člen

Spremembe in dopolnitve te pogodbe so veljavne le v pisni obliki.

1. člen

Za razmerja med pogodbenima strankama, ki niso urejena s to pogodbo in v razpisni dokumentaciji, ki je sestavni del pogodbe, ter za tolmačenje te pogodbe se uporabljajo določila Obligacijskega zakonika. Za to pogodbo se uporablja pravo Republike Slovenije, brez uporabe njegovih kolizijskih norm.

1. člen

Pogodba stopi v veljavo, ko je podpisana s strani obeh pogodbenih strank in ko izvajalec naročniku dostavi finančno zavarovanje za dobro izvedbo pogodbenih obveznosti.

Pogodba je veljavna do izpolnitve vseh obveznosti po pogodbi (opravljena primopredaja dokumentacije in izvedena plačila).

Pogodba je sestavljena v štirih (4) izvodih, od katerih prejme vsaka pogodbena stranka po dva (2) izvoda.

|  |  |
| --- | --- |
| Številka:  | Številka: |
| Datum:  | Datum:  |

|  |  |
| --- | --- |
| **NAROČNIK** | **IZVAJALEC** |
| **Turistično združenje Portorož, g.i.z.**DirektoricaPatricija Gržinič |  |

**Kraj in datum: PONUDNIK:**

|  |  |
| --- | --- |
|  | **(ime in priimek ter podpis zakonitega zastopnika)** |